**УСЛОВИЯ**

**ЗА ПРОВЕЖДАНЕ НА ТЪРГ ЗА ДОСТАВКА НА ВТЕЧНЕН ПРИРОДЕН ГАЗ (LNG)**

**ЗА НУЖДИТЕ НА „БУЛГАРГАЗ“ ЕАД ЗА МАЙ 2024 г.**

1. **ПРЕДМЕТ НА ПРОЦЕДУРАТА:** доставка на втечнен природен газ (ВПГ) за нуждите на „Булгаргаз“ ЕАД за м. май 2024 г.
2. **УСЛОВИЯ НА ДОСТАВКАТА:**
3. **Общо количество:** 1 000 000 MWh
   1. **Профил на доставката:**

|  |  |  |  |
| --- | --- | --- | --- |
| **Месец** | **MWh** | **LNG m3** | **Оперативен толеранс** |
| Май 2024 | 1 000 000 | 150 000 | +/- 2 % |

* 1. **Минимално/максимално отклонение на доставеното количество от заявеното –** следва да бъде обявено, но не повече от +/- 2 %.
  2. **Прозорец за доставка**

**18 май 2024**

“Прозорец за пристигане на товар ВПГ" означава двадесет и четиричасов период, започващ в 07:00 ч., в рамките на който планираната доставка на товар за втечнен природен газ трябва да е пристигнала на мястото за качване на лоцмана и да е издадено Уведомление за готовност.

"Прозорец за разтоварване на втечнен природен газ" е периодът, който започва от момента, в който Корабът за втечнен природен газ стане изцяло привързан към кея, и приключва на по-късното от следните: (i) 48 часа от момента, в който Корабът за втечнен природен газ стане напълно привързан към кея, или (ii) края на Планирания прозорец.

1. **Качество на LNG:**

Доставеният LNG трябва да отговаря на техническите изисквания на газопроводната мрежа на DESFA, както са посочени в Мрежовия кодекс на DESFA. Качеството на предлаганото LNG следва да бъде в пълно съответствие с общите изисквания на Оператора на терминала в Александруполис (Gastrade SA), както следва:



1. **Период на доставка**: Май 2024 г.
2. **Място на доставка (разтоварване)**:

Основен терминал - плаващ терминал за ВПГ край Александруполис, Гърция

Алтернативен терминал – Терминал за ВПГ в Турция.

1. **Условия за доставка** - DES (Delivery Ex-Ship)

Протоколите и указанията, които трябва да се спазват от всеки кораб за втечнен природен газ по време на пристигането и операциите на FSRU Alexandroupolis, са публикувани на [***https://www.gastrade.gr/wp-content/uploads/2024/02/Marine-Manual-v1.04.pdf***](https://www.gastrade.gr/wp-content/uploads/2024/02/Marine-Manual-v1.04.pdf)

1. **Отговорност на продавача**

В случай че Продавачът не е доставил количеството или част от него, освен ако не се дължи на форсмажорни обстоятелства, той трябва да заплати на Купувача сума, равна на (i) ако Купувачът не успее да закупи заместващ газ, разходите на Купувача, свързани с неизпълнението или прекратяването на договореностите за препродажба по отношение на недоставеното количество на Продавача, включително съответните разходи за съоръженията на Купувача, резервиране на капацитет, транспорт, разумни маркетингови разходи и други разходи, направени от Купувача, ако има такива, в резултат на неосигуряването от Страна на Продавача; или (ii) ако Купувачът закупи заместващ втечнен природен газ или газ, за да замени недоставеното количество на Продавача, сумата, с която заплатената от Купувача цена за заместващия газ надвишава Договорната продажна цена, умножена по недоставеното количество на Продавача, плюс допълнителните разходи за транспорт и логистика, ако има такива, плюс други разумни разходи, направени от Купувача, ако има такива, минус всички икономии на разходи (включително разходи за транспорт), реализирани от Купувача.

1. **Демюрейдж** - Ако действителното време за разтоварване на даден кораб за ВПГ надвиши удължения прозорец за разтоварване на оператора на терминала за този кораб за ВПГ по причини, дължащи се на терминала, Купувачът заплаща сума в размер на 60 000 щ.д./ден. Ако действителното време за разтоварване на кораб за ВПГ надвиши прозореца за разтоварване на такъв кораб за ВПГ по причини, дължащи се на Продавача, то Продавачът заплаща на Купувача сумата от 60 000 щ.д./ден.

В случай че Купувачът приеме товар за втечнен природен газ с по-голям обем или енергийно съдържание от количеството по т.1.1, то Купувачът няма да носи отговорност за демюрейдж по отношение на този товар за втечнен природен газ.

1. **ИЗИСКВАНИЯ КЪМ УЧАСТНИЦИТЕ:**
2. Източници на доставка на втечнен природен газ - източникът трябва да бъде от държави без наложени санкции, ембарго или каквито и да било търговски ограничения;
3. Собственост на компанията - собствеността (краен бенефициент) трябва да е ясна, с добра репутация и без връзки с държави, на които са наложени санкции, ембарго или каквито и да било търговски ограничения;
4. Надеждност по отношение на банките и репутация - дружеството доставчик трябва да е приемливо за банките и надеждно за финансиране на договорените доставки;
5. Да притежават опит в доставките на втечнен природен газ – общо доставено количество втечнен природен газ най-малко еквивалент на 2 000 000 MWh ≈6 800 000 MMBtu/година за последните три години;
6. Да не се намират в производство по ликвидация или несъстоятелност и да не са обявени в несъстоятелност, съгласно националното законодателство по регистрация.
7. **ЕТАПИ НА ПРОЦЕДУРАТА**

**Етап I. Предварителен подбор на кандидатите**

В срок до 22:00 ч., местно време на 02.04.2024 г. всички заинтересовани лица, които желаят да участват в настоящата тръжна процедура, подават до „Булгаргаз“ ЕАД по електронна поща на следния адрес: [tenders@bulgargaz.bg](mailto:tenders@bulgargaz.bg) ***писмо за намерение***, в което посочват интереса си за по-нататъшно участие в процедурата и ***към което******прилагат*** попълнена *Анкета на „Булгаргаз“ ЕАД за опознаване на компания потенциален партньор, по образец* – *Приложение № 1* към настоящите условия и *стандартен MSPA*;

В случай, че кандидатът е участвал в предходни тръжни процедури на „Булгаргаз“ ЕАД за доставка на втечнен природен газ, бил е допуснат до етап на подаване на обвързваща оферта, и няма промяна в декларираните в *Анкетата* обстоятелства, **не е необходимо** да предоставя попълнена *Анкета.*

Определена със заповед на изпълнителния директор на „Булгаргаз“ ЕАД комисия ще извърши проверка за съответствие на кандидатите с изискванията за участие в процедурата, въз основа на представените документи и в срок до 16:00 ч., местно време, на 03.04.2024 г. ще уведоми допуснатите до участие в следващия етап на тръжната процедура кандидати по електронна поща, на посочените от тях имейл адреси.

**Няма да бъде допуснат до участие в Етап II на тръжната процедура кандидат:**

* който е подал писмо за намерение извън определения срок;
* който не е представил попълнена анкета на „Булгаргаз“ ЕАД за опознаване на компания потенциален партньор съгласно, по образец – *Приложение № 1*;
* в анкетата на който няма достатъчно информация или информацията показва, че той не отговаря на изискванията за участие в процедурата.

В срок до 16:00 ч., местно време, на 03.04.2024 г. "Булгаргаз" ЕАД ще информира недопуснатите до участие в Етап II на тръжната процедура кандидати с индивидуално мотивирано писмо по електронна поща, на посочените от тях e-mail адреси.

**Етап II. Подаване на обвързващи оферти**

**1. Срок за подаване: до 22:00 ч**., местно време, **на 04.04.2024 г.**

Допуснатите до участие в Етап II на тръжната процедура кандидати следва да подадат *електронно подписана* *оферта по образец –* *Приложение № 2* към настоящите условия, ведно с приложенията към нея, по електронна поща на следния адрес: [tenders@bulgargaz.bg](mailto:tenders@bulgargaz.bg), в архивиран формат с парола до 22:00 ч., местно време, на 04.04.2024 г.

Паролата следва да бъде изпратена с отделно електронно писмо на същия електронен адрес, не по-рано от 9:00 ч. и не по късно от 11:00 ч., местно време, на **05.04.2024 г.**

**2. Задължителни изисквания към съдържанието на офертата**:

* 1. **Количество LNG**
* оферираното количество следва да бъде 1 товар от 1 000 000 MWh;
* минимално/максимално отклонение на доставеното количество от заявеното - не повече от +/- 2 %;

* 1. **Качество на LNG**

Доставеният LNG трябва да отговаря на техническите изисквания на газопроводната мрежа на DESFA, както са посочени в Мрежовия кодекс на DESFA. Качеството на предлагания LNG трябва да е в пълно съответствие с общите изисквания на Оператора на терминала в Александруполис (Gastrade SA), както са посочени в раздел II, т. 2 от настоящите Условия.

* 1. **Условия на доставка:** DES (Delivery Ex-Ship)

**Място на доставка (разтоварване):**

Основен Терминал - плаващ терминал за ВПГ край Александруполис, Гърция;

Алтернативен Терминал - Терминал в Турция.

* 1. **Цена**

Оферираната цена следва да реферира към TTF front month (Argus) или TTF MA (ICIS) за месеца, в който попада прозореца за доставка с **отделно посочена отстъпка** в евро за MWh и да включва всички разходи за доставка до плаващия LNG терминал край Александруполис, Гърция. В случай, че би има разлика в оферираната цена при доставка до Основния терминал и доставка до Алтернативен терминал, същата следва да бъде изрично посочена.

*TTFfm (Argus) = стойността на индекса TTF Front Month, публикувана в Argus European Natural Gas - Daily Natural Gas Market Prices, в колоната, озаглавена "Цена", за TTF (Title  Transfer Facility) за последния работен ден на месеца, предхождащ месеца на доставка. TTF fm e средноаритметична стойност между стойностите „Купува“ и „Продава“ за всеки ден от месеца, за който съответния месец е следващ месец.*

*TTF MA (ICIS) означава средната стойност, закръглена до три (3) знака след десетичната запетая, на месечните котировки на цените на TTF (като се използва средната стойност на котировките "Купува" и "Продава") за Месеца на ценообразуване, публикувани в ICIS Heren European Spot Gas Markets под заглавие TTF Price Assessment за всички дни, в които е публикувана цена, за която този договор е Front Month. " Front Month " за всеки ден е най-ранният календарен месец, за който е публикувана месечна ценова котировка на TTF за този ден в ICIS Heren European Spot Gas Markets. Месец на ценообразуване е м. май 2024 г.*

* 1. **Прозорец за доставка**

Прозорец за пристигане на ВПГ товар: 18 май 2024 г.

“Прозорец за пристигане на товар ВПГ" означава двадесет и четиричасов период, започващ в 07:00 ч., в рамките на който планираната доставка на товар за втечнен природен газ трябва да е пристигнала на мястото за качване на лоцмана и да е издадено Уведомление за готовност.

По отношение на всеки кораб за ВПГ "Прозорецът за разтоварване на втечнен природен газ" е периодът, който започва, когато корабът за втечнен природен газ стане изцяло привързан към кея, и приключва на по-късното от: (i) четиридесет и осем (48) часа от момента, в който корабът за втечнен природен газ стане изцяло привързан към кея, или (ii) края на планирания прозорец.

* 1. **Начини и срокове на плащане** **при сключване на договор** *(Обезпечения под формата на корпоративна и/или банкова гаранция няма да бъдат предоставяни от Булгаргаз)*.
  2. **Демюрейдж**

Ако действителното време за разтоварване на даден кораб за ВПГ надвиши удължения прозорец за разтоварване на оператора на терминала за този кораб за ВПГ по причини, дължащи се на терминала, купувачът заплаща сума в размер на 60 000 щ.д./ден. Ако действителното време за разтоварване на кораб за ВПГ надвиши прозореца за разтоварване на такъв кораб за ВПГ по причини, дължащи се на Продавача, то Продавачът заплаща на Купувача сумата от 60 000 щ.д./ден. В случай че Купувачът приеме товар за втечнен природен газ с по-голям обем или енергийно съдържание от количеството по т.1.1(2.1), то Купувачът няма да носи отговорност за демюрейдж по отношение на този товар за втечнен природен газ.

* 1. **Допълнителни разходи,** които могат да възникнат за „Булгаргаз“ ЕАД при доставката (предполагаемо изпаряване – не повече от 0,15 % на ден, други)
  2. **Декларация за отсъствие на обстоятелства, по образец –** *Приложение № 3 към настоящите условия.*
  3. **Пълномощно** – прилага се, ако офертата е подписана от пълномощник.

**Няма да бъде допуснат до оценка и класиране участник:**

* подал оферта и/или парола извън определения срок;
* представил оферта, чието съдържание не отговаря на посочените по горе задължителни изисквания или
* парола, която не отваря представената оферта.

**Етап III. Оценка и класиране на офертите**

Офертите на участниците ще бъдат отворени от определената със заповед на Изпълнителния директор на „Булгаргаз“ ЕАД комисия в 12:00 ч., местно време, на **05.04.2024 г.**

Офертите ще бъдат оценени и класирани от Комисията по *Методика за определяне на комплексната оценка на офертите* *рефериращи към индекс TTF* – *Приложение № 4* към настоящите условия.

В срок до 17:00 ч., местно време, на 05.04.2024 г. „Булгаргаз“ ЕАД ще уведоми по електронна поща, на посочените от тях имейл адреси, класираните участници, с които ще сключи договори, до размера на обявеното за доставка количество за м. май 2024 г.

В същите срокове "Булгаргаз" ЕАД ще информира недопуснатите до оценка и класиране участници с индивидуално мотивирано писмо по електронна поща, на посочените от тях e-mail адреси.

*„Булгаргаз“ ЕАД си запазва правото да прекрати процедурата по всяко време, без избор на изпълнител на доставката.*